Jeff Scott Soto és sense cap mena de dubte un del vocalistes de rock dur i metall menys valorats de l'escena. Havent participat en incontables bandes, projectes i col·laboracions que es fa pràcticament impossible nombrar-les, sempre mantenint un excel·lent nivell i amb un vigor i energia en directe del que pocs poden presumir, ha donat un tomb a la seva carrera.\nAra s'ha embarcat en una banda, Soto, que pren el seu nom com en el seu moment va fer Dio, de fet utilitza aquest exemple sovint, recalcant a cada moment el caràcter de banda i no de projecte en solitari. Ens presenta un segon treball, Divak, amb material divers i força dur alhora, marcant territori respecte a la referència que en puguin tenir molts dels seus fans i tot just sortir el disc una nova gira de presentació que comença precisament a Barcelona.\nVersió en àudio de l'entrevista disponible amb el nostre reproductor:\nSM-No han passat ni dotze mesos des de l'edició d'Inside the Vertigo i Soto edita un nou disc, si més no les coses han anat molt i molt ràpid...\nJST-La raó és que el primer disc va sortir arreu del món en diferents moments sense massa sentit, tenia un molt mal management i no hi havia cap pla. Volia que fos una nova presentació d'una nova banda, aquest havia de ser el focus, i no n'hi havia. Vaig quedar molt decebut amb el primer àlbum i l'atenció que se li va prestar i vaig dir al nou management, al segell i al grup que m'agradaria fer-ho com als 60, en cinc o sis mesos o com a mínim el més ràpid possible volia tenir un nou disc editat i no passar un o dos anys. Era la presentació de Soto i volia continuar amb això de manera immediata. Vaig dir al grup que m'enviessin tot el material que tinguessin i les idees per fer noves cançons i van anar sortint molt ràpid.\nSM-Ja recordo en la nostra darrera conversa, precisament en la promo d'Inside the Vertigo, que estaves molt cremat amb tot això.\nJSS-Són uns temps horribles per ser un artista i intentant tirar endavant un nou producte, tinc sort que tota la meva carrera em recolza per aquest nou nivell perquè si fos un nou artista amb un nou producte seria poc menys que un impossible.\nSM-Has deixat clar que els temes per Divak són tots de nova factura seguint la línia d'Inside the Vertigo però personalment li veig més diversitat i maduresa compositiva, com ho veus?\nJSS-Totalment. Divak és millor àlbum que Inside the Vertigo ja que en aquest va començar tot com un disc en solitari però aquest ha estat treballat i neix com a banda. Als meus discos en solitari treballo amb diferents músics, col·laboracions, aparicions... que és el que va passar una mica. Al final va quedar tot una mica diluït entre la gent que va participar activament en el disc i els que el van interpretar en directe.\nSM-I la veritat que tens una gran banda amb uns músics de gran nivell.\nJSS-Aquesta és la raó per la que els vaig voler per fer un pas endavant i així els ho vaig fer saber, si el volien fer amb mi. Aquests tios han estat amb mi en els darrers anys i en els meus darrers treballs en solitari i s'ha creat una gran química entre nosaltres, fins i tot a nivell personal. És molt important estar bé amb la gent que toques, respectar-la, quantes bandes hi ha que tenen músics en directe que fan la seva feina només pel sou, aquests nois estant amb mi perquè volen estar-ho realment i és el mateix per la meva part. Això em va portar a sentir com a natural voler-los en aquest nou pas endavant més enllà del projecte en solitari.\nSM-Comenta'ns una mica sobre com ha anat el procés de composició i producció.\nJSS-Quan m'assec amb algú amb una guitarra no tinc mai cap idea del tema que acabarà sortint, prefereixo que surtin les idees que m'acabaran inspirant. No pots tenir un chroma com quan es fa una pel·lícula i t'has d'imaginar on seran els dragons i el foc que s'afegiran després, estic molt ocupat no puc imaginar coses, vull veure el foc i els dragons. M'agrada quan la banda venen amb idees i llavors ho puc acabar de pintar amb les lletres i les melodies, ja funcionàvem així als 90 amb Talisman i llavors no teníem tota la tecnologia actual, ni mp3, ens havíem d'enviar cassettes per tot el món, ara és molt fàcil fer-ho i permet crear al grup alguna cosa al que prestaré atenció des del principi al final i llavors podem decidir afegir una o altra cosa al lloc que vulguem. Em dóna molt millors sensacions escoltar la música.\nSM-Una de les coses que m'ha cridat l'atenció és el nom del disc, Divak, d'on ve?, així com la peça instrumental que l'obre?\nJSS-Si et fixes en la portada del disc és una pantera negra, que en realitat és una mena de versió en gran d'un gat petit que la meva dona i jo vam rescatar l'any passat a Bulgària. Ens vam topar amb ell quan estava en mal estat i en vam tenir cura durant l'estiu pensant que algú el podria acollir en alguna llar. Al final ningú se'n va fer càrrec i no podia tornar al carrer així que el vam portar a Los Angeles i ara està amb nosaltres. Si la gent coneix com actuen els gats sembla que sempre es vulguin posar en problemes i fer coses que aparentment no haurien, la meva dona l'anomenava Divak, una paraula búlgara i un dia l'hi vaig preguntar que coi volia dir ja que em semblava una paraula genial i em va dir que volia dir salvatge o boig i em va encantar la paraula i el significat que hi ha al darrere ja que descriu la música de Soto. És boja, salvatge i incontrolable, quin gran títol per un disc com aquest.\nNo hi ha cap tema que es digui Divak, la peça que l'obre està composada per un amic meu que ja va fer dos temes per Inside the Vertigo i una per Divak que està més dedicat a la composició per pel·lícules i bandes sonores i li vaig dir si podria fer alguna cosa que servís també com a entrada en directe en la seva línia però que potser es pogués utilitzar com a intro al disc. En dos setmanes em va enviar aquesta gran peça de música.\nSM-Tot i ser un àlbum força dur jo crec que no arriba als nivells d'Inside the Vertigo, és quelcom que tenies planejat?\nJSS-No realment. Jo crec que és més heavy en algunes coses que no ho era Inside the Vertigo. Potser no tant agressiu ni baixat tant el to però no ho he plantejat com el fet de fer música heavy pel sol fet de fer-la, sino ser expressiu. Quan els nois envien un tema tinc clar que serà tant dur com és Soto però en tot cas serà més contundent que l'estil hard-rock que he fet al passat i és un balanç millor pels fans ja que hi ha els que han seguit més la meva vessant AOR o els que ho fan des de fa 30 anys quan vaig començar amb el metall. Crec que és un bon híbrid dels dos mons i que els fans poden gaudir.\nSM-Has tingut algunes col·laboracions externes al que és la banda en sí.\nJSS-N'hi ha alguna, en un tema anomenat Misfired que està co-escrita i produïda amb el bateria d'una banda amiga nostra i és un tema segurament més proper al progressiu, de nou és material força diferent del que he fet mai i mostrar que els membres del grup poden tocar els temes més complicats i deixar palès el seu talent. També hi ha algun tema co-escrit amb un amic que es diu Leo Mancini, un brasiler que composa habitualment amb el meu bateria Edu i que ja va fer algun tema per Inside the Vertigo així com per Divak. Gus G també hi ha participat però no ha tocat com en l'anterior, senzillament em va enviar una demo que vaig completar i amb els nois li vam acabar de donar forma, és un tema anomenat Time. Hi ha alguna altra col·laboració però la major part del disc ha estat co-escrit per la banda.\nSM-Una de les meves preferides és My darkest Hour, què ens pots explicar sobre aquest tema?\nJSS-M'ho està comentant molta gent que aquest tema és una de les millors. Quan Edu i jo estàvem escrivint aquest tema no volíem fer una power-ballad però si no un tema acústic però heavy. No volíem que per fer-la sonar dura s'hagués d'utilitzar guitarres a tot drap, que fos un tema que sonés dramàtic i contundent sense recórrer al que podria ser evident, les guitarres. Fins i tot per la lletra que va sorgir un dia que veia com alguns fan coses com calar foc a l'esquena d'un gos prèviament ruixada amb àcid de bateria, algun estúpid que pensa que pot ser divertit fer mal als animals i com després mig mort algú l'ajuda i el curen. Em va semblar una gran història com els mateixos éssers humans que li han fet allò després uns altres l'ajuden. En definitiva que encara hi ha humanitat i bona gent i una segona oportunitat per salvar la vida. És un tema de l'abús animal des del punt de vista de l'animal i com pot això ser d'incoherent i com s'encaixa des del punt de vista de la suposada humanitat.\nSM-Deixant una mica de banda aquest darrer disc, has estat involucrat en multitud de projectes i bandes de diferents estils i amb tota mena de matisos, hi ha alguna cosa que t'agradaria fer i que encara no hagis pogut? Un disc punk...?\nJSS-Doncs no, he fet tantes coses de tota mena que et diria que no. En cada moment he pogut encaminar-me cap al que m'ha interessat i ara també estic en aquest punt redefinint-ho. Trobava a faltar la part més dura i heavy de la meva carrera, la part agressiva. Quan estàvem amb la meva banda en solitari i veia les bandes més dures amb les que tocava als festivals, l'actitud i aquella música era quelcom que trobava a faltar i volia ser-ne part. Per això era important que Soto anés en aquesta direcció.\nSM-Sí que voldria preguntar-te sobre tres de les teves col·laboracions o aparicions més recents. Una la del festival de Wacken el passat 2015 amb la TSO, s'han parlat meravelles per part dels assistents i el que es va poder veure per tv va ser impressionant però com ho vas viure des de dins com a músic participant.\nJSS-Una paraula no pot expressar el que és formar part de la història. Per mi, ser capaços de tocar davant de 75,000 persones utilitzant dos escenaris al mateix temps és un esdeveniment històric. El fet de tenir dos bandes diferents a banda i banda tocant la mateixa música sense tenir cap mena de referència o contacte visual de l'altra banda és un esdeveniment històric. Si algú intentar fer res similar en un futur serà comparat amb això que va fer la Transiberian Orchestra. És com quan els Beatles van tocar el seu darrer concert abans de deixar-ho en aquella teulada, pots mirar el vídeo i recordar-ho però ells van ser els primers. És crear un event històric i no puc estar més orgullós d'haver-ne format part, a tothom se'ns van escapar les llàgrimes i ja era especial fer un show de la Transiberian davant 75.000 persones però encara ho va ser més utilitzant dos escenaris amb pirotècnia, làsers i tot plegat. Una experiència increïble.\nSM-També has cantat en el nou disc de Lita Ford...\nJSS-Aquest tema era en una demo del 1989 crec o del 1991, no ho recordo exactament quan ho vam fer. Em va trucar per fer veus en aquest tema amb Sebastian Bach però ell no estava disponible i ho vam fer en aquesta demo. Ja havíem tingut contacte previ per coneguts comuns en algun projecte, ella sabia que jo podia cantar alt i vam fer la demo per després fer la versió final si s'esqueia pel disc. En la versió final es van treure les meves veus per alguna raó i només van quedar les de Lita en un disc anomenat Black. Ara anys després ha volgut rescatar allò en aquest disc, Time Capsule, després de més de 20 anys aquesta versió del tema pot ser escoltada.\nSM-Algun pla de futur per WET?\nJSS-No hi ha cap pla de futur per ningú ara mateix a part de Soto. He deixat això bastant clar a tothom amb el qui he treballat, totes les bandes, tots els projectes. Tinc poc temps per ensenyar que Soto és una banda real, compromesa i, per tant diré no a qualsevol cosa mentre estigui amb això. Ara per ara tothom està fent les seves coses, si WET o un altra cosa acaba passant serà en un temps.\nSM-En pocs dies SOTO encara una nova gira que comença precisament a Barcelona, què en podem esperar?\nJSS-Una cosa que tothom ha de tenir a la ment és que la banda s'anomena SOTO, no és Jeff Scott Soto en solitari, ni fent un disc d'aniversari ni res. Ja he fet això durant anys tocant molt material del passat i ara és temps de presentar la banda. És el mateix quan Talisman o WET tenien dos àlbums al mercat i només tocàvem material d'aquests dos discos i és amb el que em vull centrar majoritàriament. Per suposat que tenim algunes coses en ment que volem incloure al set-list, algunes sorpreses, però no em puc imaginar fent un tema com Eyes of Love i tot seguit I'll be waiting, realment no encaixa en el que és ara mateix la banda.


El resultat electoral demana realisme - Diari de Girona\nEl resultat electoral demana realisme\njosep lópez de lerma 23.12.2017 | 02:33\nQuan al matí va anar a votar, uns pocs cràpules li van dir «feixista», «guilla», «truja», «bruta» i «porca». Els insults no la van arribar a alterar perquè, com diu la dita, «de porc i de senyor s'ha de venir de mena», però sí explicitaven la profunda ferida social provocada pel procés endegat per l' Artur Mas i aparentment finalitzat per en Carles Puigdemont i l' Oriol Junqueras amb la inestimable ajuda de l'ANC i d'Òmnium, quan es proclama la república més curta en el temps que la Història registra respecte del món sencer. A la nit, esdevenia la gran guanyadora dels comicis, en vots i en escons, i entrava en el Guinness del nostre petit país perquè mai abans una força no catalanista, sinó «anticatalana», segons parer del meu amic Jordi Xuclà, excel·lent diputat a Corts per CDC, havia guanyat unes eleccions al Parlament de Catalunya. Es diu Inés Arrimadas.\nTot diu que no serà la primera presidenta de la Generalitat. L'antiga CDC i l'imberbe PDeCAT, és a dir, la «llista del president», ERC i les CUP sumen més escons que no pas Cs i la resta de forces polítiques amb representació parlamentària. L'anomenat «bloc independentista» no s'ha esmicolat malgrat la humiliació patida per la victòria de l'Arrimadas. Resistència granítica que ara, una vegada superat el primer impacte del resultat electoral, veurem si es dona de nou o bé algú llegeix els números i arriba a entendre que no es pot seguir ni menys resseguir el camí que ens va portar al 155, a l'encausament criminal de setze alts càrrecs, a la fugida d'uns i a l'empresonament d'altres, a la intervenció de les institucions d'autogovern i molt principalment a trencar la unitat civil de Catalunya, àdhuc la familiar.\nM'agradaria equivocar-me del tot, però mai més serem un sol poble, si és que alguna vegada de debò vam assolir aquesta fita comuna de tots aquells que vàrem integrar l'Assemblea de Catalunya per preparar la transició a un règim democràtic. El nostre és un país de porcellana fina que ha registrat més guerres civils que els estats-nació. Un país que, en paraules d'un historiador el nom del qual ara no recordo, es mou entre el carlisme i l'anarquisme. Un país a la recerca de la seva personalitat perquè quan dorm sap que mai no l'ha definida del tot de tants mites que l'empresonen en la falsedat. Un país que es busca a si mateix i no sap trobar-se.\nEl panorama parlamentari que ens ha deixat el 21-D no és per llençar coets per part de ningú. Catalunya ha anat perdent força econòmica, dinàmica cívica i credibilitat política. Hem fet molts passos enrere com per ara posar el nou punt de partida en el mateix lloc on vàrem deixar la legislatura del suïcidi. Cal, en el meu humil parer, pensar fredament – el discurs d'en Puigdemont des de Brussel·les no ajuda a fer-ho- i superar la confrontació entre «blocs» que, ben examinats, no ho són gràcies a la seva pluralitat interna. La nova conjuntura exigeix una actitud allunyada de la transitorietat del present per retrobar d'una manera àmplia i generosa el diàleg.\nNo fer-ho, enquistar-se en el tacticisme i en la puresa de les ideologies, és fer un molt mal servei a Catalunya. La victòria indiscutible de Cs i de l'Arrimadas més la reiteració que els independentistes són menys del 50% dels que van votar haurien de fer reflexionar a tots els grups polítics. Ha quedat clar que aquí ningú pot imposar ni la independència respecte d'Espanya ni tampoc la pertinença a l'Estat actual. L'empat tècnic repetit en unes noves eleccions legals ens diu que els dirigents polítics han de parlar-se molt si de veritat volen que Catalunya surti de l'atzucac que el geni d'en Mas i la tossuderia dels que el seguiren l'han deixat. S'han d'evitar unilateralitats que no porten enlloc i s'ha de conformar un govern que governi i es deixi de proclames inútils. No serà fàcil, però és absolutament necessari aconseguir-ho.


PREGUNTES I RESPOSTES DE L'ENTRENADOR: HAURIA D'ESTAR ADOLORIT DESPRÉS DE CADA ENTRENAMENT? - SALUT-CONDICIONAMENT FÍSIC\nPreguntes i respostes de l'entrenador: hauria d'estar adolorit després de cada entrenament?\nP: Hauria d'estar adolorit després cada fer exercici?\nR: És important adonar-se que el dolor és en realitat el resultat de petites llàgrimes a les fibres musculars després d’un entrenament. Sovint s’anomena dolor muscular d’aparició tardana (DOMS en breu) i sol afectar les 24-48 hores posteriors a l’exercici. Aquestes petites llàgrimes al múscul són el resultat de la sobrecàrrega, ja sigui per una forta sessió d’aixecament o per un nou patró de moviment.\nTot i que el dolor és un indicador d’un entrenament dur, no és necessàriament el millor indicador d’un bon entrenament. Després d’implementar una nova rutina o programa d’entrenament, és habitual que estigueu adolorit durant els primers entrenaments, però el dolor no hauria de perdurar més d’uns dies. El dolor és la manera de dir del vostre cos que necessita recuperació abans de la propera sessió. No cal estar adolorit després de cada entrenament per obtenir resultats. Deixar constantment al seu cos un naufragi adolorit és una manera perfecta d’acabar sense entrenar.\nPer augmentar la recuperació després de l’entrenament i superar els DOMS, incorporeu escuma, estirament i activitat lleugera als dies de descans per fer circular el flux sanguini i ajudar els músculs a recuperar-se més ràpidament durant la propera sessió d’entrenament. De fet, els investigadors de Nova Zelanda van confirmar que l'exercici lleuger és el mitjà més eficaç per reduir el dolor. A més, no us oblideu de la importància de les setmanes de descàrrega i setmanes de descans cada pocs mesos per mantenir el cos fresc i evitar un sobreentrenament.\nDesprés d’unes setmanes de fer els mateixos entrenaments, el vostre cos s’adapta a l’estímul i ja no us adolorireu. Per veure contínuament adaptacions musculars, utilitzeu el principi de la sobrecàrrega progressiva per augmentar constantment la dificultat del vostre entrenament afegint càrrega addicional, canviant el temps de descans o manipulant altres variables d’entrenament com conjunts, repeticions i tempo.\nSobre l’entrenador: Jeremey DuVall\nJeremey DuVall és un entrenador personal amb seu a Denver, CO. Va rebre un màster en Rendiment Humà per la Universitat de Florida mentre s’especialitzava en entrenament de força per a atletes de resistència. Per obtenir més informació sobre Jeremey, consulteu-lo a JeremeyDuVall.com o a Twitter, @JeremeyD .\ncom fer créixer pits d'home\namb quina freqüència he de fumar herba\n2017 yamaha fz 09 ressenya


Fem manualitats cuidant el medi ambient!: Una maqueta de la teva població molt ecològica\nUs voldríem proposar un manualitat molt divertida que, com totes les que proposem en aquest blog, es fa utilitzant materials reutilitzables. És una manualitat col·lectiva en la qual recreeem un poble o una ciutat en miniatura.\nEs tracta de fer una maqueta utilitzant tetra-bricks, caixes de cartró, rotllos de paper de wàter i de cuina, retalls de roba, pots d'actimel, pots de iogurt, oures i tots els materials de reciclatge que se us acudeixin.\nPodeu fer servir els tetra-bricks i les caixes de cartró per fer les cases, els rotllos de paper de wàter per fer les xemeneis, les oueres per fer teulades... A més a més, també podeu fer servir gomets, temperes, papers de diferents tipus... per deixar la vostra maqueta ben maca. Fins i tot, podeu col·locar ninotets, clicks, figuretes, cotxes de joguina... per a què el vostre poble o ciutat tingui molts més elements.\nAnimeu-vos a provar-ho amb els nens i les nenes, ja que és una activitat molt divertida que potencia la creativitat i el treball en equip.\nSurten uns poblets i unes ciutats preciosos. Aquí us ensenyem uns quants exemples fets pels nens i nenes d'un casal d'estiu.\nPublicat per Rebeca a 12:03\nHola guapes! Quin blog més canyero! He de decorar un pis i me sembla que ia sé que posaré de decoració a l'habitació d'invitats, je, je...\n1 d’abril de 2008 a les 12:44\nJajaja, ho trobo xulo Rebeca.\nPero a més jo faria coses emblemàtiques de les ciutats, per exemple, un balcó del mediterrani fet amb filferros, o una muralla feta amb tetra-bricks... aixi li dones una volta de torca!\n1 d’abril de 2008 a les 14:47\nMolt bona idea, Miki! Trobo genial la teva proposta. T'asseguro que la portaré a la pràctica!


Més de mig miler de persones exigeixen a l'alcade de Lleida posi les urnes pel referèndum\nMés de mig miler de persones exigeixen a l'alcade de Lleida que posi les urnes pel referèndum\nOrganitzacions de l'esquerra independentista han continuat fent l'ofrenna floral al Roser, tot i que funciona com a Parador Nacional\nA Lleida, la manifestació, que ha aplegat més de mig miler de persones, ha començat aquest matí a la plaça Paeria i ha finalitzat a l'avinguda Blondel. La marxa estava convocada per organitzacions de l'esquerra independentista, entre elles la Crida-CUP per Lleida.\nA continuació s'ha fet un acte polític on ha participat la diputada Anna Gabriel que ha defensat el dret a votar per assolir una república catalana amb justícia social i memòria antifeixista. En aquesta línia s'ha dirigit directament a l'alcalde de Lleida, Àngel Ros, que deixi a la ciutadania votar en el referèndum convocat pel proper 1-O.\nPel que fa a l'ofrena al Roser, enguany ha estat la primera vegada que ho han fet amb l’espai ja convertit i funcionant com a Parador Nacional i en aquest sentit, el regidor de la Crida-CUP a la Paeria, Pau Juvillà, ha criticat la falta d’espai que s’ha deixat a l’entrada de l’antic convent per poder dur a terme les ofrenes.


Metges Catalans | Salvador Guardiola i Guarro\nSalvador Guardiola i Guarro\n[ Vila-seca, 1907 – Tarragona, 1994 ]\nUn dels metges internistes més actius de la ciutat de Tarragona, director de l’Hospital de Sant Pau i Santa Tecla en els anys seixanta del segle XX\nFill gran de Salvador Guardiola Iglesias -natural de Vila-seca de Solcina qui -emigrat a Austràlia amb dinous anys, obre l’“Spanish Restaurant” i torna, als trenta-quatre anys, nacionalitzat britànic amb prou fortuna per comprar una casa, un magatzem per fer vi i vàries finques agrícoles a Vila-seca on es casa amb Pilar Guarro i tenen 4 fills- fa l’ensenyament primari a Vila-seca i el batxillerat com a alumne intern al Col·legi dels Germans Maristes de Lleida. Tot seguit, inicia estudis d’Enginyeria però una peritonitis fa que vegi clara la vocació mèdica i passa a fer la carrera a la Facultat de Medicina de la Universitat de Barcelona, llicenciant-se el 1931 després d’haver estat alumne intern del professor Agustí Pedro Pons a l’Hospital Clínic de Barcelona.\nEspecialista en malalties de Cor i Pulmó, s’estableix professionalment a Barcelona on obre una consulta particular al carrer Muntaner que tanca, primer, quan esclata la Guerra Civil perquè el mobilitzen. El març de 1938, coincideix amb Moisès Broggi a l'Hospital Militar de Madrid. Tanca definitivament el consultori en tornar a Tarragona després de casar-se amb Montserrat Sala Guardiola, natural de L’Aleixar, l’abril del 1940. El matrimoni s'estableix al número 36 de la Rambla Nova on, més endavant, obre la seva consulta particular després d’haver estat, els dos primers anys de Postguerra, metge titular de Vila-seca, on se’l coneix com el 'Dr. Salvi' i d’on –quan perd el darrer tren per haver atès una urgència- ha de tornar a peu a Tarragona. Passat aquest temps, cap el 1943, exerceix com a especialista en Medicina Interna a l'Hospital de Sant Pau i Santa Tecla de Tarragona fins que es jubila als 69 anys. No obstant, la gent de Vila-seca no l’oblida i sovint es fa visitar per ell a Tarragona o ell es desplaça al poble a veure els seus malalts “en consulta” amb el metge local.\nLa jornada de treball del doctor Guardiola comença a les 8,30 del matí quan surt de casa per fer la consulta ambulatòria a la Seguretat Social. Quan plega, va a l’Hospital de Santa Tecla a veure els malalts hospitalitzats i, després, visita els malalts a domicili. Al migdia, dina en família i, en acabar, comença la consulta a casa, cada dia de 3 a 5 de la tarda. Al vespre, torna a l’Hospital i fa més visites domiciliàries. Mai torna a casa abans de les 8,30 hores del vespre. Es lleva sempre molt aviat, a les sis del matí, i si ha d’estudiar, ho fa a aquesta hora.\nClínic expert, capaç de fer diagnòstics brillants basats només en la història clínica, l’examen físic i les proves complementàries bàsiques, té una gran experiència en les malalties infeccioses i les venèries. Quan un diagnòstic li planteja dubtes o vol una segona opinió, Salvador Guardiola consulta el seu mestre Pedro Pons i, també, el seu col·lega i amic Pere Farreras.\nÉs nomenat director de l’Hospital de Sant Pau i Santa Tecla l’any 1960, ocupa el càrrec fins al 1967, materialitzant un període en què el centre deixa de ser un hospital antic amb dues sales generals, una d’homes i una de dones, per convertir-se en una clínica medicoquirúrgica moderna. Impulsor i director de l’Escola d’Infermeres de Santa Tecla fins a l’any 1977, imposant un sistema docent basat principalment en les pràctiques. Quan el 1967, se li encarrega la direcció a Josep Adserà mentre ell continua com a metge internista de l'Hospital i manté la direcció de l'Escola d'Infermeria.\nBon esportista de jove, Salvador Guardiola practicava l’excursionisme, el rem, la navegació de vela i el tenis. Tota la vida un gran caminador, fa moltes de les visites domiciliàries a peu. Ja jubilat, es dedica al conreu d’arbres fruiters i avellaners a les finques de L’Aleixar. Això, sense deixar de caminar i, quan té més de 80 anys, encara camina de 8 a 10 quilòmetres diaris. Així i tot, l’etapa final de la seva vida és dura. Primer, la mort de la seva esposa l’any 1985 i la d’un fill a 41 anys tres anys després, fets que supera gràcies a la seva ferma religiositat. Ja vell, pateix una insuficiència renal crònica que requereix hemodiàlisi, que rep a la primera Unitat d’Hemodiàlisi de Tarragona, a l’Hospital de Santa Tecla. Després, els sis darrers anys de vida, ve la malaltia d’Alzheimer produint el progressiu deteriorament de les seves capacitats intel·lectuals i físiques. Amant de la pintura i l’escultura, va tenir gran dedicació als seus quatre fills, un d'ells és el metge Joan Guardiola Sala.\nL'any 1968, Salvador Guardiola i Guarro havia estat objecte de l'homenatge que li ret el Cos Facultatiu de l'Hospital de Sant Pau i Santa Tecla de Tarragona, que li lliuren una placa d'agraïment i reconeixement al seu company i director mèdic durant vuit anys.


La Policia Nacional desmantella a Girona una fàbrica d’envasament de llet falsa per a bebès - Notícies FEFAC\nLa Policia Nacional desmantella a Girona una fàbrica d’envasament de llet falsa per a bebès\nAgents de la Policia Nacional, en una operació conjunta amb l'EUROPOL, han desmantellat a Girona una fàbrica d’envasament de llet falsa per a bebès. S’han intervingut 8 tones de llet en pols amb les quals emplenaven caixes de cartó impreses amb noms de conegudes marques internacionals. La substància no era nociva per a la salut, però mancava dels nutrients necessaris per a l’alimentació d’un lactant. El producte havia estat comprat a l’engròs per internet i era enviat a la Xina a través d’una empresa de transports polonesa. Tres dels quatre detinguts han ingressat a la presó.\nEtiquetes: falsificació | Salut | farmacèutic | llet infantil\nData de publicació: 23/04/2018 12:55:15\nLa recerca va començar gràcies a una informació de l’EUROPOL en la qual alertava d’una organització criminal polonesa, especialitzada en la falsificació de llet per a bebès. Les autoritats poloneses havien desmantellat una planta d’envasat falsa en aquest país sense aconseguir la detenció de cap persona, propiciant que l’organització canviés la seu de producció al nostre país.\nOperatiu d’entrada i registre\nUna vegada a Espanya es va saber que els investigats s’havien desplaçat a una localitat de Girona on es van reunir amb un possible comprador amb el qual van accedir a una nau. Davant la gravetat dels fets, els agents van decidir desplegar un operatiu urgent i van procedir a l’entrada i registre de la nau, on van localitzar 30 palets amb 13.320 caixes de llet en pols de diferents marques falses preparades per a la seva distribució i venda, 12.090 caixes de cartó contenidores de packs de llet, 15.000 caràtules de cartó, 24 caixes de cartó contenint 2.000 culleretes dosificadores de plàstic, 2.000 barres de cola tèrmica i dos decapadores tèrmiques per fondre les barres de cola. A més, es va registrar un habitatge a Lloret de Mar on es va localitzar documentació relacionada. Els agents van arrestar quatre individus de nacionalitat polonesa i amb antecedents a Alemanya i Polònia. Tres d’ells han ingressat a la presó.\nS’adaptaven al país demandant\nL’organització ha constatat que la substància es comprava a Polònia a un cost d’un euro per quilo i era importada fins al nostre país amb caixes de cartó impreses amb noms de marques internacionals i els seus embalatges interiors. Una vegada al magatzem, i sense complir cap requisit de salubritat i higiene, emplenaven de forma manual els embalatges interiors amb 600 grams de producte i els introduïen en caixes que imitaven conegudes marques.\nEl producte era anunciat a través de canals digitals, sent Xina el seu principal destinatari, i la distribució es realitzava a través d’una empresa de transports polonesa. Els arrestats adaptaven la comercialització amb el país demandant, pel que envasaven en diferents formats i empraven diverses marques en funció de la popularitat. El preu de la venda per caixa era de 10 euros / 600 grams.\nGreu risc per a la salut dels bebès\nL’anàlisi i peritatge del producte ha donat com a resultat que es tracta d’un producte falsificat, tant en el seu contingut com en el seu continent, posant en greu risc la salut dels bebès. Encara que la substància no era nociva per a la salut, mancava dels nutrients necessaris perquè l’alimentació dels lactants sigui efectiva. A més, l’absència d’higiene i de mesures de seguretat en la seva manipulació pot ocasionar la ingesta d’altres productes o traces no controlades en bebès al·lèrgics o amb qualsevol altra afecció.


Departament d'Animació Cristiana : Pregàries del 26 al 30 de novembre de 2018\nAhir es va celebrar el Dia Internacional per l’Eliminació́ de la Violència contra les Dones\nÉs un tema que cal parlar amb els més petits a través de senzilles reflexions com la que us mostrem en el vídeo.\nPodem donar un missatge ben clar a les nenes i als nens: La violència no es bona. La violència no es la solució́. Hem de complir amb els drets humans. No a la violència. Igualtat entre homes i dones, tots som persones.\nAhir es va celebrar EL DIA INTERNACIONAL DE LA ELIMINACIÓ DE LA VIOLÈNCIA CONTRA LA DONA.\nNo hi ha submissió́ que valgui. No hi ha justificació́ per a la violència exercida per raó́ de gènere. No n’hi ha.\nJesucrist, en la seva època, en la seva cultura, en un context en el que les dones eren tant com res, es va apropar a elles, les va cuidar i va acusar als qui les acusaven de forma hipòcrita. Els va tornar la seva dignitat, la de ser dones; ara ens toca a nosaltres continuar en aquest camí́.\nDIA 27 i 28/11/2018\nEstàs preparat pel gran recapte? Milers de voluntaris de tot Catalunya es mouen per donar un cop de mà al Banc dels aliments. La gran quantitat d’esforços compartits entre totes les persones voluntàries dóna una resultat espectacular.\nLa nostra escola estarà present al supermercat CONDIS del Carrer d'Astúries, 66-68 de Barcelona (entre Verdi i carrer de l’Esglèsia) divendres 30 (tot el dia) i dissabte 1 fins les 13:00 h.\nHeu de saber que, com a menors d'edat que sou, cal sempre la presència d'un adult. Podeu venir acompanyats dels pares\nEl termini per apuntar-se acaba dimecres 328 de novembre.\nPer a qualsevol dubte o aclariment podeu adreçar-vos al vostre/a tutor/ora.\nDemanem la vostra participació en l’elaboració d’origamis per tal de fer pujar el marcador de la Marató de TV3.\nÉs important fer el màxim número d’origamis possible però, a diferencia d’anys anteriors, aquest any el que ens demanen és centrar-nos en la qualitat més que en la quantitat.\nEnguany ens proposen que decorem i pintem com vulguem cada origami: fem que cada origami sigui una peça única!\nEns demanen que cada nen i nena, a més de fer-lo, el personalitzi pintant-lo i escrivint un pensament o desig..\nEls alumnes de 3r d’ESO aniran a les classes per explicar-ho.\nLa recollida d’origamis serà fins el 5 de desembre


Presentació oficial del conveni UD Cornellà-FC Barcelona\nEl saló d’actes de l‘Ajuntament de Cornellà va ser escenari de la presentació oficial del nou conveni de col·laboració entre la UD Cornellà i el FC Barcelona. A l’acte van assistir el tinent d’Alcalde del consistori municipal, Antonio Martínez Flor, el president de la UD Cornellà, José Gálvez, el director del futbol base del FC Barcelona, Guillermo Amor, així com diferents directius de les dues entitats esportives.\nEl nou conveni tindrà una vigència de dos anys i el FC Barcelona té preferència respecte els altres clubs per als jugadors cornellanencs que tinguin més projecció esportiva. Alhora, el Barça també podrà cedir jugadors del seu futbol base per acabar o continuar la seva formació a l’entitat del Baix Llobregat.\nSegons Andrés Manzano, director esportiu de la UD Cornellà, va explicar que per a la UD Cornellà “aquest conveni es fruit de les bones relacions que hi ha entre els dos clubs. El treball de formació del Barça i la seva filosofia ha estat decisiu per arribar a aquest acord ja que és un exemple per a tothom. És una gran oportunitat per als jugadors del nostre club que destaquin” i va voler aclarir que “el fet que pugui anar al Barça és una elecció lliure i només si el jugador vol”.\nD’altra banda, Albert Puig, secretari tècnic del Barça, va destacar que el Barça “sense el planter català no és res. Així quan es parla del Barça es parla del planter de Catalunya. Des de sempre, la UD Cornellà ha fet un gran treball en el futbol base i per a nosaltres és un orgull poder-hi col·laborar”.\nMentre, José Gálvez, president de la UD Cornellà, va dir que “el Barça és un exemple de projecció i la seva marca és un fet contrastat arreu del món que a nosaltres ens permet guanyar imatge. De fet ja fa molts anys que col·laborem conjuntament i Dani Tortolero és l’exemple del primer jugador que va anar al Barça sota la meva presidència. Penso que és una aposta de futur dels dos clubs i aquí guanyarem tots dos”.\nGuillermo Amor, director del futbol base del FC Barcelona, va “felicitar el treball que està fent la UD Cornellà, ja que el seu futbol base està entre els millors d’Espanya, i s’ho ha guanyat a pols. Sempre hi ha hagut una estreta relació entre les dues entitats i, sobretot, amb l’Andrés Manzano”.\nPer últim, Antonio Martínez flor, tinent alcalde de l’Ajuntament de Cornellà, es va mostrar molt satisfet d’aquest acord ja que “és una nova eina d’ajuda als nens, i que deixa ben clar que no són mercaderia. És important per a les dues entitats ja que només es parla de formació i creixement esportiu dels jugadors”.\nD’altra banda, Martínez Flor va fer referència sobre l’estat actual del nou camp de futbol de la UD Cornellà i va explicar que “només falten uns detalls. Segurament pel mes d’abril el club ja el podrà estrenar”.\nMarçal Fontanals / Foto: LPB


BLOC DEL CICLE SUPERIOR: 2017\nFEM EXQUISITES AMANIDES!\nAquesta tarda hem elaborat unes amanides fantàstiques. Per grups, hem acordat els ingredients que li volíem posar. Els enciams, els han collit els nostres companys i companyes de primària del nostre hort escolar.\nLes amanides ens han quedat boníssimes!\nPublicat per BLOC DEL CICLE SUPERIOR a dimarts, de maig 16, 2017 Cap comentari:\nDivendres 21 d'abril, al matí, els nens i nenes de 5è i 6è vam participar en un concurs de preguntes ràpides sobre els llibres de lectura que hem treballat al 2n trimestre. Els i les premiats/ades van rebre un diploma acreditatiu.\nA la tarda, vam apadrinar nens i nenes d'altres cursos. Per parelles o en petits grups, vam buscar un lloc còmode al pati d'Infantil i Primària i vam compartir històries i aventures amb els llibres que havíem portat de casa i de les biblioteques de les aules. Vam passar una bona estona.\nPublicat per BLOC DEL CICLE SUPERIOR a dimecres, d’abril 26, 2017 Cap comentari:


Preparem un guió.\nPer començar a preparar un guió cal que primer ens disposem a tenir uns mínim coneixements i preparerm el terreny per treballar amb els nostres avis/es.\nGUIÓ :Guió que conté detalladament tots els elements que intervenen en cada pla, tant els elements argumentals com els formals i ambientals.\nUn guió s'escriu utilitzant unitats narratives, és a dir petites estructures molt concretes que es poden nomenar\nSEQÜÈNCIES : Successió de plans i escenes d'una pel·lícula en els quals es desenvolupa una acció concreta dins d'un mateix enquadrament espacio-temporal.\nESCENES: és un fragment de la narració que es desenvolupa en una mateix escenari (lloc) . L'escena pot estar formada per un o més plans, la qual cosa ens farà canviar la càmara.\nPLANS: CLICA AQUÍ\nPots mirar aquest vídeo per poder aclarir la diferència entre: plans, escenes i seqüències ->> CLICA AQUÍ\nELS ELEMENTS BÀSICS D'UNA HISTÒRIA\nExplicar una història ens exigeix fer una feina prèvia que consisiteix en preparar i organitzar cada una de les escenes, seqüències i plans, tenint en compte els següents aspectes.\nL'esdeveniment que volem narrar\nEl temps en que es desenvolupa\nL'espai on es desenvolupa.\nAixí doncs, jo començaria per aquí, esbrineu bé qui és i com és el vostre avi/a, plantegeu què li agradaria explicar i doneu-li idees del que podria ser una possible història a explicar. Investigueu i busqueu informació sobre la època en la qual situeu la història, així com del lloc en el que fomentareu el vostre relat.\nUs deixo uns documentals on podeu inspirar-vos.\n2)ORDENA IDEES: A continuació i com a segon pas, per ordenar idees i estructurar el guió, podeu utilitzar una graella on es reflecteixi:\nLa idea: Objectiu i tema sobre el teu treball.\nL'Argument. Explica el tema fil per randa, narrant i mantenint l'estructura de la teva història ( Introducció, nus i desenllaç)\n3)ORGANITZA'T: Per últim has de tenir fet un guió tècnic, on quedi clar en columnes: Seqüència - Enquadrament - Descripció - Diàleg/sons/música.\nMira el vídeo per fer el vídeo tècnic.\nPodeu trobar més info en aquest enllaç\nEtiquetes: APS, ESO, valors\nINQUES MAIES I ASTEQUES\nUn cop ja hem treballa l'origen de les antigues civilitzacions i hem vist on es situen... ens toca aprendre sobre les civilitzacions meso-americanes.\nMireu-vos bé el tema 6 d'aquesta web (6.1, 6.2 i 6.3) <- CLICA\nD'allò que us cridi més l'atenció plantegeu una pregunta.\nEntre tots anirem resolent-les i anirem estudiant plegats.\nEtiquetes: 1ESO, IDD, religió, TIC-TAC\nQuè és això HTML??\nAlumnes d'optativa de 4t ESO Us presento una nova activitat.\nPer poder començar a entendre què és això de l'HTML us proposo fer una mini-recerca i un GRAN REPTE!!!\nQuè és un espai Web?\nQuè és una adreça web?\nQuè és un navegador?\nT’has preguntat l’origen del mot “Google”? Descobreix-ho, és interessant.\nBusca una imatge que resumeixi esquemáticament el funcionament d’una web.\nQuè és una IP?\nDefineix què és el llenguatge HTML.\nMira el vídeo-tutorial que tens aquí sota i intenta crear la teva primera pàgina web amb llenguatge informàtic HTML. (mínim fins el minut 4)\nTutorial per fer autoaprenentatge.\nTutorial 2 per fer autoaprenentatge\nARXIUS d’octubre 2017 (1) de desembre 2016 (1) de setembre 2016 (1) de maig 2016 (1) de febrer 2016 (1) de gener 2016 (1) de desembre 2015 (1) de novembre 2015 (1) d’abril 2015 (1) de març 2015 (1) de desembre 2014 (3) de novembre 2014 (2) d’octubre 2014 (1) de juny 2014 (2) de maig 2014 (4) d’abril 2014 (2) de març 2014 (2) de febrer 2014 (3) de gener 2014 (3) de desembre 2013 (2) d’octubre 2013 (3) de setembre 2013 (2) de juny 2013 (3) de maig 2013 (1) de març 2013 (1) de febrer 2013 (2) de gener 2013 (4) de novembre 2012 (2) d’octubre 2012 (3) de maig 2012 (1) de març 2012 (2) de febrer 2012 (4) de gener 2012 (3) de novembre 2011 (3) d’octubre 2011 (9) de setembre 2011 (2) de maig 2011 (1) d’abril 2011 (6) de març 2011 (1) de febrer 2011 (3) de desembre 2010 (3) d’octubre 2010 (1) de setembre 2010 (2) de juny 2010 (2) de maig 2010 (3) d’abril 2010 (2) de març 2010 (11) de febrer 2010 (14)


Holiday Inn Express Hotel & Suites Greenville Airport Greenville (SC) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 69 allotjaments a Greenville (SC).\n2681 Dry Pocket Road, Woodberry, Greenville (SC), Estats Units, 29650 - Veure al mapa\nMés informació sobre Holiday Inn Express Hotel & Suites Greenville Airport\nConvenientment situat a Greer (SC), Holiday Inn Express Hotel & Suites Greenville Airp és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday Inn Express Hotel & Suites Greenville Airp és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara habitacions per a no fumadors, aire condicionat, calefacció, escriptori, telèfon per satisfer els clients més exigents. L'hotel ofereix instal.lacions fantàstiques, incloses centre esportiu, piscina coberta, per ajudar-vos a relaxar després d'un carregat dia a la ciutat. Sigui quina sigui la seva raó per visitar Greer (SC), el Holiday Inn Express Hotel & Suites Greenville Airp és el lloc perfecte per una estimulant i emocionant escapada.


SFxI: Quim Torra: «La República Catalana liberal, socialdemòcrata o alternativa»\nQuim Torra: «La República Catalana liberal, socialdemòcrata o alternativa»\n"Sumar nous municipis a l’AMI és la gran prioritat"\nS’ha produït aquests darrers dies, una explosió atòmica de constitucions catalanes. No és fantàstic? Per una altra banda, l’ANC té en marxa “El país que volem”, Òmnium i gairebé totes les entitats sobiranistes van publicar “El clauer”, se succeeixen les presentacions sobre temes econòmics, socials o polítics sobre el nou país que tindrem, els partits polítics avancen les seves propostes municipals i nacionals, dibuixant el futur. Anem pel bon camí, els dels arguments, el debat i el contingut sobre el que significa guanyar l’Estat català. Anem deixant enrere el tortuós camí de “com ho podrem fer”, substituint-lo pel “per què ho fem”.\nA vegades, la fragmentació independentista pot provocar a algú una certa desorientació, desànim, pessimisme. Les bronques partidistes habituals sovint aterren els esperits més confiats. Però quan això passa cal enarborar per damunt de tot la bandera del sí i oblidar-se de tota la resta. Per arribar a la República Catalana liberal, socialdemòcrata, socialcristiana, alternativa o fins i tot anarquista cal, abans que res, proclamar-la.\nNomés ens uneix el sí, la voluntat de transformar-ho tot, de constituir-nos en un nou país, de deixar de ser quatre províncies espanyoles, de fer la revolució dels somriures, la República de Catalunya, i això, tanmateix, ens fa enormement forts, gairebé invulnerables. No cal coincidir en massa cosa més, només en la voluntat de ser lliures i de votar Sí. Hauríem de ser capaços de trobar aquest mínim comú divisor. I més enllà d’aquí, endavant les diferents propostes ideològiques. Jo estic expectant perquè liberals, republicans i alternatius em sedueixin. Què pot ser millor pels meus fills, viure en una Catalunya liberal o socialista? Però “liberal” i “socialista” són adjectius, “Catalunya”, la “República de Catalunya” és el substantiu.\nAnem-li perdent la por al combat polític. Els catalans som així. Acceptem estoicament les nostres formes de vida catalanes. Ara bé, pobres de nosaltres si les propostes no passen per la revolució catalana. Senzillament, perquè ha d’existir una fracció de segon en la qual tots hem de coincidir si, com deia Rodolf Llorens el 1968, volem aspirar que Catalunya “passi de paradís perdut a hort guanyat". Per guanyar aquest hortet, la República, ens cal ser-hi tots. D’altra manera, seguirem perduts en l’autonomisme, del que la més gràfica expressió del que significa és la fotografia del Sr. Duran Lleida al Palace esmorzant.\nAra tenim pel davant un primer objectiu extraordinàriament important: les eleccions municipals. Ens cal multiplicar els alcaldes i regidors independentistes. Tenyir el país d’independència des de la base, des dels Ajuntaments. Sumar nous municipis a l’AMI és la gran prioritat. Després, vindran les eleccions nacionals en clau plebiscitàries on, repeteixo, per damunt dels programes caldrà trobar aquella fracció de segon, aquell full de ruta compartit en què els partits que aspiren a la llibertat col·lectiva senzillament, fins i tot sense voler-ho, han d’acabar per força assumint uns punts programàtics de consens.\nGuanyem. Guanyem-ho tot.


desembre | 2018 | Institut La Sedeta\nCompartint els Objectius del Desenvolupament Sostenible\nDifícilment podíem triar un eix conductor millor per al nostre primer Projecte Global de Centre: els Objectius per al Desenvolupament Sostenible que guien la implementació de l’Agenda 2030 de les Nacions Unides per al Desenvolupament Sostenible, aprovada el 25 de setembre del 2015.\nL’alumnat de l’ESO… Llegeix més»\nUna lectura compromesa de l’obra “Mentida”\nAquest primer trimestre, a la matèria de Català de 4t d’ESO, vam llegir a fons l’obra Mentida, de Care Santos, i entre tots hem construït de forma col·laborativa una web que convida a acostar-se més als grans temes que planteja l’obra:… Llegeix més»\n4t ESO, Biblioteca 2.0, General, Hàbit lector, Llengües i literatures, Portada 0\nConstruint piràmides [1r ESO]\nL’alumnat de 1r ESO en el projecte “Matemàtiques i origami” ha realitzat una altra activitat: Les piràmides que hem construït estan compostes d’octàedres i tetràedres modulars. Hem treballat en petits grups per realitzar un projecte comú. Hem analitzat el problema i ens hem fet aquestes… Llegeix més»\n1r ESO, 2018-2019, General, Matemàtiques, Portada 1\nTeatre: “Àngels a Amèrica”, la cara oculta de la SIDA [2n Bat]\nUns alumnes de 2n de Batxillerat vam anar al Teatre Lliure de Montjuïc a veure Àngels a Amèrica.\nAquesta grandiloqüent producció de dues parts ha estat una meravellosa experiència. La primera part deixa moltes portes obertes, moltes preguntes sense respondre que et… Llegeix més»\n2018-2019, 2n Batxillerat, Actes culturals, Biblioteca 2.0, Hàbit lector, Llengües i literatures, Portada 0\nEn la sortida que va fer l’alumnat de 2n d’ESO al Monestir de Pedralbes vam poder aprendre que en l’època medieval el monestir de Pedralbes es va convertir en una institució senyorial de gran importància. Les dones que hi van habitar en els primers temps provenien de… Llegeix més»\n2018-2019, 2n ESO, Ciències Socials, General, Portada 0\nXerrada d’economia amb un expert\nEls alumnes de 3r d’ESO han tingut l’oportunitat de participar en una xerrada sobre conceptes bàsics d’economia per part de l’expert en la matèria Ramon Forner, a la sala d’actes del Centre Cívic La Sedeta. L’activitat ha estat organitzada per l’àmbit de Ciències socials.\n2018-2019, 3r ESO, Ciències Socials, General, Matemàtiques, Portada 0\nA les sessions de tutoria de les darreres setmanes del trimestre, l’alumnat de 1r ESO ha… Llegeix més»\nProjecte Mosquito Alert [premis]\nL’alumnat de 2n d’ESO ha guanyat dos premis per la seva participació en el Projecte del Mosquito Alert:\n3r premi al millor Prezi\n1r premi al millor pòster científic\nEn el marc del Dia de la Música es van lliurar els premis als guanyadors. Moltes felicitats!\nPresentació… Llegeix més»\n2018-2019, 2n ESO, Ciències i Tecnologia, Portada 0\nAdaptem al llenguatge del cinema els contes d’El Conde Lucanor [3r ESO]\nAquestes últimes setmanes els alumnes de 3r d’ESO van publicar al classroom un conjunt de vídeos de curta durada que adaptaven cinematogràficament contes d’El Conde Lucanor, treballats a Llengua i Literatura castellana.\nDescobrim què passava al món el dia que vam néixer! [3r ESO]\nAl llarg del primer trimestre, els alumnes de Llengua catalana de 3r d’ESO hem treballat diversos gèneres periodístics. Així doncs, hem analitzat els elements que contenen notícies, cròniques i reportatges, i hem après com es redacten. De fet, una de les tasques de l’assignatura ha… Llegeix més»\n2018-2019, 3r ESO, Biblioteca 2.0, Competència informacional, Llengües i literatures, Portada 0


La comissaria de Vic com a símptoma - Diari de Girona\nLa comissaria de Vic com a símptoma\n21·02·21 | 22:51\nL'atac indiscriminat i sense contemplacions que una colla de manifestants va sotmetre la comissaria dels Mossos d'Esquadra de Vic fa reflexionar sobre els valors democràtics. És la primera vegada que una comissaria dels Mossos pateix un atac d'aquesta mena i que els agents han d'activar el codi 33, que és el de màxima alerta i que només s'utilitza en casos excepcionals. És cert que en altres ocasions s'han viscut situacions de tensió amb manifestacions davant de la Delegació del Govern o a la comissaria de la Via Laietana de Barcelona, però probablement mai les persones que hi havia a l'interior d'aquests edificis no van tenir la sensació que els manifestants estaven a punt d'assaltar les instal·lacions com sí que va passar en el cas de Vic.\nLa manifestació havia començat a la Plaça Major i va discórrer amb total normalitat, com la majoria de concentracions cíviques que es convoquen. Però, un cop es va dissoldre, una part reduïda dels manifestants, una cinquantena, es va concentrar davant la comissaria dels Mossos i allà es van produir els atacs vandàlics. Els agents que hi havia a l'interior de la caserna eren de seguretat ciutadana i no estaven preparats per repel·lir un atac com el que estaven patint, perquè la seva feina consisteix en atendre els ciutadans que van a presentar denúncies o a fer-hi alguna gestió. Precisament en aquell moment atenien una dona que feia una denúncia per violència de gènere i que van haver de refugiar-la a la primera planta de l'edifici perquè no resultés ferida. Els que sí que van sortir-ne amb lesions, van ser onze agents.\nFeia pocs dies que, en plena campanya electoral, també s'havien produït fets violents, amb motiu d'un acte de Vox. Un grup de manifestants va anar a boicotejar el míting d'aquest grup feixista, que tal com es va preparar tenia tota l'aparença d'una provocació. Alguns dels seguidors que portaven de claca els dirigents de Vox, van amenaçar i provocar els manifestants i els Mossos van haver de fer un cordó per tal d'evitar enfrontaments. Però quan l'acte es va acabar hi van haver corredisses i intents d'agressió. Hi ha imatges en què es veu un jove que s'enfila en un dels cotxes de Vox en plena marxa, quan passaven pel Passeig. Després, alguns es van dedicar a increpar els Mossos, llançar objectes i donar puntades de peu a les furgonetes dels antiavalots. Naturalment, d'això en va intentar treure rèdit el grup d'extrema dreta, que aquesta era la seva intenció triant la Plaça Major de Vic per fer un dels seus mítings.\nEls darrers anys s'han fet moltes manifestacions a Vic a favor del referèndum, dels presos, del procés i de l'autodeterminació i tots els actes, per cert molts d'ells multitudinaris, s'havien desenvolupat amb total tranquil·litat i sense cap tipus de violència.\nMolt diferent del que va passar amb el míting de Vox i amb l'intent d'assalt a la Comissaria. Tot i que aquest darrer episodi s'emmarca en les protestes i aldarulls que hi ha hagut amb motiu de l'encarcerament del raper Pablo Hasél, el que va passar a la caserna dels Mossos és un símptoma que alguna cosa ha canviat i per això la Conselleria d'Interior es planteja modificar el model de comissaries, per tal de garantir-ne la seguretat, perquè, en el cas de Vic, els agents que hi havia a l'interior van témer per la seva integritat i això no concorda amb l'espai segur que se suposa que són les comissaries.\nÉs evident que l'empresonament de Pablo Hasél és impropi d'una democràcia madura i que l'Estat té aquest i d'altres problemes que singularitzen la justícia espanyola en el marc de jurídic europeu. Però això no justifica els actes violents que hem viscut aquests dies i que demostren que algun cosa no rutlla. Destrossar mobiliari urbà, cremar contenidors, intentar assaltar una comissaria dels Mossos o buidar un ull a una manifestant, com va passar a Barcelona, són actes intolerables que no s'haurien de produir.


Crear consciència ambiental 2.0\n4. La introducció d'espècies exòtiques\nEn l'acitivitat grupal del quart mes hem de mirar aquest document a fons (mirar també els apartats de la sobreexplotación, la destrucción del hábitat, la introducción de especies exóticas, el aislamiento). Dins del document treballaren l'apartat de la introducció d'espècies exòtiques i l'impacte ambiental que aquest fet té.\nBusqueu amb grups de 5 persones (els grups no poden ser els mateixos que els de l'activitat del mes passat) espècies introduides a catalunya (o si us és difícil, a nivell de l'estat espanyol) que han extinguit o estan perjudican les espècies autòctones.\nPublicado por Alba Sant en 7:17 No hay comentarios:\nEn el tercer mes de curs heu de fer tres activitats més.\nEn la primera acitivitat heu de veure un vídeo i després d'aquest buscar per internet (intenteu que siguin fonts fiables) algun article o document que parli d'una espècie animal o alguna zona del planeta on l'escalfament global estigui perjudicant de forma radical.\nComentarem quines són les conseqüències més comunes de l'escalfament global.\nLa segona activitat és mirar el següent document i buscar a internet una zona del món que actualment s'estigui desartificant.\nLa tercera i última activitat del mes consisteix en mirar la presentació sobre els huracans i com s'investiguen. Després, cal que reongueu a les següents preguntes:\n- Creieu que l'home té a veure amb el fet que es produeixin huracans?\n- Com pot l'ésser humà estàr informat de l'arribada d'un huracà?\n- Creieu que hi ha alguna manera d'evitar les catàstrofes naturals (en aquest cas, els huracans)?\nTreballeu força i recordeu que la finalitat d'aquest curs és crear consciència mediambiental.\nPublicado por Alba Sant en 7:01 No hay comentarios:\n3. Tots junts.\nPer a treballar la tercera activitat a nivell de tot el centre he trobat una enquesta amb varies preguntes que heu de contestar sobre el mediambient, estalvi energètic.. a nivell de l'àmbit familiar, és a dir, quines coses feu a casa vostra per a consumir menys recursos.\nDesprés debatrem les respostes més comunes i farem uns gràfics per a visualitzar millor les respostes més comunes.\nAquest gràfics els haureu de fer vosaltres (jo us donaré les dades, és a dir, les respostes que heu donat contavilitzades) amb format d'excel i amb forma de treball Power-Point.\nUn altre aspecte a contemplar dins del treball és com es poden millorar els resultats. Quines coses podem fer a casa que ens ajudin a estalviar, contaminar menys.. generar menys residus.\nL'enquesta és la següent:\nENQUESTA GRUP DE MEDI AMBIENT\n- Indica el nombre total d’automòbils de què disposa la teva unitat familiar: ___\n- Indica de quina manera te desplaces habitualment a l’institut des de ca teva:\n( ) A peu\n( ) En bicicleta\n( ) En moto\n( ) En autobus\n( ) En cotxe particular\n( ) Altres\n2.- Consum d’energia elèctrica:\n- Indica, si és possible, en consum d’energia elèctrica: _______\n- Indica quin tipus de calefacció hi ha a la teva llar:\n( ) Radiadors d’aigua calenta a base de gas\n( ) Radiadors d’aigua calenta a base de gasoil\n( ) Radiadors elèctrics\n( ) Estufa de butà\n( ) Xemeneia de llenya\n( ) Braser elèctric\n( ) Altres (indica quins:............................................)\n( ) No hi ha cap tipus de calefacció\n- Indica quin tipus de refrigeració hi ha a la teva llar:\n( ) Aire condicionat\n( ) No hi ha cap tipus de refrigeració\n- El termo de la dutxa de ca teva és:\n( ) De gas ciutat\n( ) De gas butà\n( ) Elèctric\n- Indica quins electrodomèstics hi ha a la teva llar:\n( ) Rentadora de roba\n( ) Secadora de roba\n( ) Rentavaixelles\n( ) Microones\n( ) Frigorífic\n( ) Aspiradora\n( ) Cuina de gas\n( ) Cuina elèctrica\n( ) Secador de cabells\n( ) Torradora de pa\n( ) Ordinador\n( ) Magnetoscopi (“vídeo”)\n- Hi ha a ca teva bombetes de fluorescència (de baix consum)?\n( ) Cap ni una\n( ) Algunes\n( ) Bona part de la il.luminació és a base de bombetes de baix consum\n3.- Consum d’aigua:\n- Indica, si és possible, quin és el consum d’aigua: _______\n- La casa on vius quin comptador té:\n( ) Col·lectiu\n- L’aigua que se consumeix a ca teva per beure:\n( ) És del grifó\n( ) És de pluja recollida en una cisterna\n( ) És aigua mineral embotellada, en botelles o garrafes de vidre\n( ) És aigua mineral embotellada, en botelles o garrafes de plàstic\n- Per a la teva higiene diària, normalment prens:\n( ) Una dutxa\n( ) Una bany\n- Mentre t’ensabones la boca amb la pasta dentífrica, normalment mantens el grifó...\n( ) Obert\n( ) Tancat\n4.- Eliminació de fems:\n- Indica si a ca teva se fa algun tipus de separació de les deixalles:\n( ) Cap separació: tot se tira junt, al contenidor normal de fems\n( ) Se separa el paper, que va al contenidor corresponent\n( ) Se separa el vidre, que va al contenidor corresponent\n( ) Se separen les llaunes, que van al contenidor corresponent\n( ) Se separen les piles, que van al contenidor corresponent\n- Si a casa teva es fa una separació selectiva, qui s’encarrega:\n( ) Pare\n( ) Mare\n( ) Jo mateix\n( ) Els meus germans\n( ) Tota la família\n- Al teu carrer hi ha contenidors de recollida selectiva?\n5.- Consum de paper:\n- Quan compres un quadern o paper per escriure, ¿demanes que sigui de paper reciclat?\n6.- Animals de companyia\n- Indica quins són els animals de companyia que hi ha a la teva llar (escriu dins el parèntesi el nombre d’exemplars):\nI. ANIMALS DOMÈSTICS\n( ) Ca (raça:.................................................)\n( ) Moix\n( ) Hamster, ratolí, conill de rata o altres rosegadors\n( ) Canari\n( ) Periquito\nII. ANIMALS SILVESTRES\n( ) Lloro, cacatua, guacamai o similar\n( ) Altres aucells\n( ) Peixos\n( ) Tortugues, serps o altres rèptils\n( ) Tritons o altres amfibis\n( ) Altres (indica quins:.......................................)\nPregunteu als vostres pares si no sabeu la resposta. Envieu-me per correu l'enquesta contestada.\nPublicado por Alba Sant en 9:54 No hay comentarios:\nAquí tenim quatre activitats més a treballar: (són quatre i no tres, ja que són de breu contingut i nivell fàcil).\nTingueu en compte que la finalitat de l'assignatura no és jugar i fer les coses a lababalà sinó conciènciar-nos dels temes relacionats amb el medi ambient.\nPublicado por Alba Sant en 9:45 No hay comentarios:\n2. Ens conscienciem?\nLa primera activitat que involucra tot el centre es tracta de que feu grups de cinc persones i passeu el vídeo que heu vist en l'inici del blog (el qual ja em treballat tot analitzant-lo) a un professor de l'escola.\nL'activitat consisteix en escollir un professor o membre directiu de l'institut i fer una mena de resum amb les coses que aquest professor us ha dit o comentat, o que li han cridat l'antenció sobre el video que li heu passat i que són temes que no es van comentar en la primera activitat que vam realitzar sobre aquest vídeo.\nIintenteu esmentar únicament els aspectes que el professor us ha comentat sobre el vídeo però que no s'han comentat en la primera activitat, (intentem que els temes no sigui repetitius!).\nL'extenció de l'activitat és de dues pàgines. Teniu dues setmanes per a contactar amb el professor i realitzar l'activitat encomanda.\nPublicado por Alba Sant en 9:11 No hay comentarios:\nNois i noies. Aquí teniu penjades les tres primeres activitats a treballar on-line.\nEls exercicis que trobareu, són de nivell baix ja que són conceptes que s'han estudiat a primària i que només els utilitzarem per repassar els coneixements assolits en els cursos anteriors.\n- L'efecte hivernacle.\n- Els residus.\nPublicado por Alba Sant en 9:01 No hay comentarios:\nEtiquetas: activitat, ESO, mediambient\n1. Iniciació a la consciència ambiental\nEl blog i les activitats que a continuació trobareu tenen la finalitat de consciènciar els alumnes de primer cicle d'ESO en els aspectes i temes relacionats amb el medi ambient (crear consciència mediambiental en la generació de joves 2.0).\nLes activitat que trobareu en el blog són:\n9 activitats a realitzar a nivell de tot el centre (una activitat per mes).\n3 activitat mensuals on-line a realitzar cada més (per tant 3 activitats per mes a 9 mesos de curs 27 activitats).\nPer a començar les activitats aneu a la següent pàgina penjada i seguiu les indicacions que trobareu.\nConsciència i aprenentatge!\nIntroducció a les activitats del curs!\nPer a introduir l'assignatura, he creat un vídeo en qual s'observen diferents desastres que l'home ha provocat. No és una video que ho expliqui tot, sino que, la intenció és que vosaltres treballeu buscan en el video quins són els temes dels que creieu que tracta, i si els temes són de fa anys, podrem debatre entre tots que és el que va succeïr (quines en van ser les causes, i les conseqüencies).\nEl video mostra molts aspectes relacionats amb el medi ambient i molt diversos entre ells. Això si, tots tenen una cosa en comú: els greus problemes de la contaminació i desastres creats per culpa de l'ésser humà.\nAquí el teniu. Comenceu a reflexionar sobre el tema que tracta el video i recordeu els punts que més us han impactat o els temes dels que us agradaria aprofundir. Els debatrem més endavant.\nEspero que durant el curs, l'assignatura us sigui del vostre interés, que participeu al màxim i que sempre que volgueu aporteu idees i opinions.\nAtentament, Alba Sant.\nPublicado por Alba Sant en 8:38 No hay comentarios:


VIU VALLMOLL... un poble cada dia millor: de gener 2021\n📌Recorda que podràs gaudir d'aquest servei tots els dijous de 13:30 a 15:30 hores.\nPrèvia reserva a les oficines de l'Ajuntament.\nPrograma Persona Infiltrada a Vallmoll\n🔴 El programa Persona Infiltrada, que s'emet a TV3, està interessat en poder gravar a Vallmoll. 👏👏👏👏\n➡ Busquen famílies úniques i especials que hi vulguin participar. A part de passar-ho molt bé, la família participant opta a guanyar un premi de 5.000 €.\n👉 L'únic requisit és ser famílies de 4 membres o més, tots majors de 12 anys.\nRepetim el tractament desinfectant, fungicida i virucida\n🔴 Repetim el tractament desinfectant, fungicida i virucida 🔴\n➡ L'equip de govern ha acordat realitzar una altra vegada el tractament desinfectant, fungicida i virucida el dimarts 19 de gener i dimecres 20 de gener a tota la població i urbanitzacions.\n➡ L'empresa realitzarà el control i prevenció contra la covid-19 mitjançant un producte virucida especialment indicat per al control d'aquest virus amb la matèria activa: clorur de didecildimetilamoni.\n➡ Tal i com marca el Ministeri de Sanitat compleix amb la norma UNE EN 14476, per tal de fer front a aquest organisme patogen, així com per a la prevenció i control de la infecció covid-19.\n➡ L'Ajuntament de Vallmoll sol·licitarà al Departament de Salut una planificació urgent per a la vacuna de la covid-19 al nostre municipi.\n➡ A la petició es demanarà que la vacunació es realitzi el més aviat possible i que vagi enfocada a les persones més vulnerables i/o amb patologies prèvies, i de la tercera edat.\n👉 La màxima prioritat en aquests moments tan complicats és garantir la salut de tots i totes.\nObsequi amb motiu de la Festa Major d'hivern\n➡ Amb motiu de no poder celebrar la tradicional Festa Major d'hivern ❄ en honor a Sant Sebastià, l'Ajuntament de Vallmoll acorda el repartiment d'un lot amb productes de la terra per a tot el nucli urbà i urbanitzacions 👏👏👏👏. L'entrega la realitzarà a les vostres llars la brigada del nostre poble i es portarà a terme al llarg d'aquesta setmana.\n➡ El lot anirà acompanyat d'una bossa reutilitzable de color negre i una litografia col·leccionable estampada en cartolina.\n➡ Sant Sebastià és el nostre patró de les festes d'hivern on aquest any, per la situació esdevinguda per la pandèmia, no es podrà celebrar com de costum i amb la germanor que ens caracteritza a tots els vallmollencs i vallmollenques.\nGaudiu d'aquest obsequi en família! Som-hi Vallmoll.\nDades sobre la tasca de recollida de roba a Vallmoll\nL'Ajuntament de Vallmoll informa sobre la magnífica tasca de recollida de roba que s'està fent al nostre municipi. A continuació es mostren les dades definitives referents a l'any 2020, arribant als 3.487 kg de roba.\nVolem agrair la col·laboració de tots els vallmollencs i vallmollenques per contribuir de forma satisfactòria en aquesta tasca social que ajuda als més necessitats en uns temps complicats.\nDes de l'Ajuntament de Vallmoll volem agrair la vostra interacció amb les xarxes socials, amb més de 800 likes 👍 a les publicacions que us oferim sobre totes les gestions que es duen a terme a la nostra administració.\nEn sou un exemple de fidelitat en aquests moments tan complicats que ens toca viure. 👏👏👏\nNo et perdis la retransmissió en directe de l'arribada dels Reis Mags d'Orient 👑👑👑 a Vallmoll.\nLa podràs seguir en directe des del nostre Instagram. Estigues atent a partir de les 18 hores!\nNoves mesures contra la COVID-19 a Catalunya a partir del 7 de gener.\nPublicat per Ajuntament a 12:37 Cap comentari:\nFeliç Any Nou! 🍾🍾🍾\nRepetim el tractament desinfectant, fungicida i vi...


Adesiara: Eduqueu els infants ben aviat en les lletres\nPròleg de Gregorio Luri\nVivim uns anys infaustos per a les humanitats, però és ben cert que la cultura sempre ha estat amenaçada per la barbàrie dels qui menyspreen, cofois de la seva ignorància, allò que no coneixen. Avui els bàrbars són els qui troben incompatible el progrés econòmic i les feines «productives» amb l’educació liberal, i és que els nostres contemporanis han preferit —afirma Gregorio Luri— ser feliços i innocents a esforçar-se i ser virtuosos. Defensor aferrissat de les belles lletres, Erasme ens ofereix en aquest llibre un manual d’educació amb tots els ets i uts: els seus consells als pares i als mestres, la seva condemna de les males pràctiques en l’àmbit de l’ensenyament i la seva reivindicació de l’exercici intel·lectual dels infants constitueixen una guia indispensable per defugir la barbàrie.\nGeert Geerts (Rotterdam, 1466 ‒ Basilea, 1536), més conegut com a Desideri Erasme de Rotterdam, és considerat el príncep dels humanistes i una de les figures cabdals del Renaixement. Filòleg superb, teòleg meticulós, crític implacable del capteniment escandalós dels clergues, fou l’autor de nombroses obres imprescindibles de la cultura europea, entre les quals cal fer ressaltar, a més de l’etern Elogi de la follia, el Manual del cavaller cristià, els Adagis, els Col·loquis i, molt escaient en els temps que corren, el tractat Eduqueu els infants ben aviat en les lletres, que ara presentem per primera vegada en català.\nEls homes, creieu-me, es modelen\nUna defensa apassionada de la immersió en la lectura, la literatura i l’humanisme des del bressol.\nLes humanitats com a base en l'educació\nEl pla educatiu d'Erasme\nEn plena crisi de les humanitats, llegiu el gran mestre de l’humanisme!\nEduqueu les criatures... amb Erasme de Rotterdam\nAvançament editorial: ‘Eduqueu els infants ben aviat en les lletres’, d’Erasme de Rotterdam


Inscripció oberta al curs de Metrologia de MetallVallès\nEn el marc del programa MetallVallès s’oferta 1 nova activitat formativa adreçada a persones que vulguin formar-se i treballar en el sector del metall.\nEl 26 de novembre a les 10 h va tenir lloc una sessió informativa a l'auditori de Cal Molins, en la qual es va donar als preinscrits informació detallada del curs. Després de la sessió informativa, la inscripció es manté oberta. El curs és de 205 hores, comença el 9 de desembre i acaba el 18 de febrer i s'imparteix en horari de matins al Centre de Formació Cal Molins, primer, i a Eurecat, després. A més, inclou una formació en Prevenció de Riscos Laborals orientada al sector del metall.\nPer a més informació d'aquest i altres cursos, consulteu l'apartat de Formació de MetallVallès.\nMunicipi de residència (*)\nFormació en el sector metal·lúrgic\nExperiència en el sector metal·lúrgic\nTria el curs o els cursos que t'interessin\nMETROLOGIA (200 h aprox.) + Prevenció de riscos laborals en el sector del metall (28 hores)


La pandèmia confirma el 'sorpasso' de la targeta a l'efectiu\nEl pagament en 'cash' ja només és el mitjà més habitual del 41% de consumidors\nEls pagaments amb targeta són els més habituals des de l'esclat de la pandèmia. Marta Casado Pla / ACN\nBarcelonaL'any de la pandèmia ha ensorrat l'ús dels diners en metàl·lic com a mètode de pagament més habitual. El 35,9% de la població espanyola va declarar el 2020 que l'efectiu era el mitjà que feia servir més sovint a l'hora de comprar, una xifra que representa una caiguda de 17,1 punts respecte a les dades de l'any anterior, segons un informe del Banc d'Espanya.\nEn canvi, els pagaments amb targeta han evolucionat en sentit invers. El 2020, un 54,1% van fer servir la targeta de dèbit com a mitjà de pagament més habitual, xifra que el 2019 era del 41%. Durant els anys anteriors l'evolució era molt més lenta i va ser amb l'arribada del coronavirus quan es va accelerar el canvi.\nLa tendència a perdre pes dels pagaments en metàl·lic en favor de la targeta i altres mètodes electrònics va començar fa anys. Per exemple, si es comparen les dades amb les del 2014, la caiguda és encara més forta, perquè en aquell moment l'efectiu era el mètode preferit per al 80% dels espanyols.\nA aquesta sobtada caiguda de l'ús de l'efectiu del 2020 cal sumar-hi el fet que l'import dels pagaments amb targeta s'ha reduït notablement. El 2019, el Banc d'Espanya assegurava que els consumidors preferien pagar amb targeta abans que en metàl·lic si la compra superava, de mitjana, els 106 euros, una xifra que l'any passat es va reduir fins als 52 euros.\nPer edats, l'efectiu continua sent majoritari en els dos extrems de la piràmide de la població, perquè és el mitjà habitual per al 53% de les persones de més de 65 anys i per al 60,3% de la franja d'edat entre 18 i 24 anys, la més jove analitzada en l'estudi del Banc d'Espanya. A l'altre extrem, les franges entre 45 i 54 anys i entre 55 i 64 són les que menys paguen amb bitllets i monedes: només un 25,1% i un 25,3% el tenen com a mitjà més comú, respectivament.\nLes dades són anteriors a l'entrada en vigor de la llei contra el frau fiscal aprovada el mes passat pel Congrés , que limita a 1.000 euros els pagaments en metàl·lic.\nAcceptació generalitzada de la targeta de dèbit\nL'informe del Banc d'Espanya confirma també la universalitat de l'efectiu com a mètode de pagament a Espanya, perquè l'accepten més del 99% dels establiments comercials, però posa en relleu també l'expansió de les targetes. En el cas de les de dèbit, fins a un 93% dels comerços les accepten, mentre que en el cas de les de crèdit la xifra disminueix fins al 82%.\nmonedes bitllets efectiu Pagaments Banc d'Espanya


Ponència 1: Gestió sostenible i responsable de les destinacions turístiques\nEl turisme és avui un vector econòmic estructural i un element revitalitzador de les ciutats i territoris. En aquest context, cal una gestió eficient i intel·ligent del coneixement territorial que faciliti la presa de decisions i un millor encaix de l’activitat turística en les estructures preexistents. La gestió sostenible i responsable de les destinacions turístiques passa avui per promoure un desenvolupament sostenible urbà i territorial, de responsabilitat social i cultural, que inclogui tant les necessitats de la població com els reptes i les limitacions ambientals.\nLa ponència centra l'atenció en els conceptes teòrics, les tècniques i els instruments que contribueixen a dissenyar models de gestió integrals, coordinats, responsables i eficients des del punt de vista dels escenaris turístics. La gestió sostenible i responsable ha de servir per dissenyar models de destinacions turístiques accessibles i de qualitat que permetin millorar la seva competitivitat i assegurar la seva viabilitat a llarg termini.\nResponsabilitat social empresarial - corporativa\nPonència 2: Innovació i creativitat en models de negoci


David Gálvez Casellas: de setembre 2017\nCinc històries sobre assassins,\nexplicades per ells mateixos.\nArnes és un recull d’històries que podrien ser els cinc costats d’un pentàgon. Totes se submergeixen en els aiguamolls psicològics d’un assassí, però cadascuna ho fa amb una òptica diferent, des de la reconstrucció documental al relat fantàstic, des de la visió mítica al realisme més despullat. Sense fer diferències entre personatges històrics i ficticis, David Gàlvez fa servir totes les tècniques narratives que té a l’abast per ficar-nos dins la ment d’uns protagonistes obsessionats a realitzar allò que atorga un sentit a les seves vides, cinc individus que, en certa manera, són víctimes de les seves pròpies obsessions.\nAmb la seva tercera obra de ficció, l’escriptor andorrà David Gálvez es consolida com una de les veus més inquietes i alhora sòlides de la narrativa catalana actual, combinant la perícia estilística que va enlluernar la crítica a Cartes mortes, amb la imaginació que va fer les delícies dels lectors aRes no és real.\nA Arnes, Galvez sintetitza el seu univers literari per fer un pas endavant, així teixeix una obra exquisida i corprenedora, d’un autor que no para de créixer.\nMides: 115 x 180 mm\nCopyright © 2017 Editorial Males Herbes, Tots els drets reservats.\nSi reps aquest email és perquè t'agrada llegir.\nLa nostra adreça de mailing és:\nPublicado por David Gálvez Casellas at 17:06 Cap comentari: Vínculos a esta entrada\nRecull d'obsessions macabres\nMales Herbes, Barcelona 2017\nJa feia temps que esperava amb ganes la darrera proposta d'en David Gálvez (1970), una de les veus literàries més potents descobertes aquests darrers anys pels amics de Males Herbes. Fa just un parell d'anys vam fruir amb la seva magníficanouvelle Res no és real (Males Herbes, 2015). Aquella inquietant distopia agrària va ser la seva segona proposta pel la editorial verda, després de Cartes mortes, la seva presentació en societat, que li va valdre exquisides crítiques. Entremig, la seva participació a Punts de fuga (Males Herbes, 2015), i la traducció de La millor història món de Kipling (Males Herbes, 2017). A tot això, sumar-li L'obra articulística d'Arseni Sugranyes (Editorial Andorra, 2016). Veiem, doncs, que en Gálvez no ha parat quiet. També podem destacar la gran versatilitat que ha mostrat al llarg d'aquests darrers anys; tot el que ha anat facturant és diferent del que havia proposat anteriorment.\nEn tota la seva producció anterior, així com també en aquest Arnes, Gálvez demostra un domini total del llenguatge i del ritme, encara a valorar més tenint en compte que en aquest nou recull de contes ens trobem amb una nova mostra del gran repertori estilístic i formal de l'escriptor andorrà. Tots els contes giren al voltant de la obsessió, a voltes malatissa, de la ment criminal, de la set de sang d'aquells que necessiten matar per justificar la seva mera existència, el seu sentit a la vida, els seus estímuls més primaris. Però tots ho fan des d'òptiques diferents.\nCom per exemple el que inaugura el recull, Un emblema hexagonal, gairebé una nouvelle o conte llarg. Darrera aquest títol misteriós hi trobem la astorant reconstrucció de la vida d'un assassí de criatures que va campar pels Estats Units durant part dels segles XIX i XX a través d'una mena de simposi literari o classe magistral sobre com construir una història. La història està desmembrada, atomitzada, es va endavant i endarrere en la vida de l'inefable assassí; el narrador talla la història, per reprendre-la més endavant (o no) en aquells moments on s'estava posant més interessant. Juga amb nosaltres i ens ho fa passar malament. Tot el que coneixem de l'assassí ho fem a través del narrador/professor del simposi i a través de testimonis i declaracions de terceres persones o reculls de premsa i atestats policials, no entrant mai en la ment del monstre, amb un to fred com la fulla d'un ganivet que ens fa posar els pèls de punta.\nTatuatge inacabat és un homenatge/picada d'ullet, segons el mateix Gálvez, a A perfect day for bananafish de J.D. Salinger. La història, dividida en dues parts, comença amb una vídeo-trucada d'Skype entre dues germanes, on la conversa inicialment sobre temes més banals va deixant pas a temes més greus i profunds sobre les relacions de les dues amb les respectives parelles; els lectors anem coneixent un passat fosc que no ens imaginàvem a l'inici de la conversa. La segona part succeeix en una piscina municipal, no gaire lluny, on ens trobem la parella d'una de les germanes, reposant a l'ombra i parlant amb un nen petit. Un escenari que desemboca en tragèdia.\nEls de Berta potser és el conte que més m'ha agradat d'aquest recull. Es tracta d'una mena de monòleg sobre un misteriós grup o entitat anomenada "els de Berta" que sembla que formen part del folklore local en algun indret remot sembla que pirinenc (l'autor no acaba especificant on). Aquest relat es va convertint en una disquisició sobre lingüística, sobre mitologia comparada i els nexes entre diferents figures i símbols pre-cristians femenins de fertilitat i mort i de la pervivència que tenen en la societat de la qual forma part el narrador, sobretot pel que fa als rols socials femenins. La veritat és que aquest relat, amb les seves divagacions brillants, m'ha recordat molt a Jorge Luis Borges. A poc a poc el soliloqui de la protagonista anirà degenerant cap a una història de denigració i venjança.\nEls nens cranc i jo és potser el relat que té més de fantàstic, ni que sigui de forma aparent. A través de petits missatges i missives transportades per coloms missatgers coneixem com el protagonista es comunica amb la seva estimada, com la troba a faltar i com es deleix per reunir-se amb ella. Només té un impediment, o molts, més ben dit. Els nens cranc, una mena de raça estrambòtica que es dedica a devorar els coloms missatgers i a impedir que el nostre protagonista es pugui comunicar amb la seva estimada. I és per això que la missió solitària i gairebé obsessiva del nostre protagonista sigui acabar amb els nens cranc, assassinar-los, rebentar-los-hi el cap. Per molta pena que li faci. No n'explicaré res més per no espatllar-lo ni fer spoilers.\nAll the Pretty Little Horses és un altre conte del que costa fer-ne cinc cèntims sense espatllar les sorpreses. Hi ha una mare jove que treballa en una llar d'infants, està sobreexplotada i no té forces per cuidar de la seva pròpia criatura quan arriba a casa. El seu marit no li fa gaire cas. Se sent humiliada i exhausta i va covant un odi creixent cap a la directora de la llar d'infants, precipitant la deriva retorçada del relat. El títol fa referència a una popular cançó de bressol americana, sobretot a la versió que una dida afro-americana canta al nen blanc que ha de cuidar en comptes de poder cuidar als seus propis fills.\nLa obsessió, les ments criminals, per dins i per fora, ens fan conèixer als botxins, a les víctimes, però sobretot als botxins com a víctimes i presoners de les seves pròpies obsessions. Sens dubte, Arnes és una nova fita en la versàtil carrera d'un David Gálvez més en forma que mai, una obra que ens fot un mal cos a sobre de la hòstia, ens fa passar males estones però que gaudim de la primera a la darrera paraula.\nPublicado por David Gálvez Casellas at 16:13 Cap comentari: Vínculos a esta entrada\nPublicado por David Gálvez Casellas at 16:02 Cap comentari: Vínculos a esta entrada


L'exdirector general d'Orizonia troba "raonable" el preu que Barceló va pagar per les agències de viatges Vibo\nJosé Duato ha declarat com a testimoni en el judici per la demanda de 60 milions d'euros contra l'empresa hotelera mallorquina\nEFE/ ARA BALEARS Palma 18/10/2016 17:05\n651x366 Orizonia, que tenia la seva seu al Parc Bit de Palma, va tancar a principis de 2013/P.Pellicer Orizonia, que tenia la seva seu al Parc Bit de Palma, va tancar a principis de 2013/P.Pellicer\nL'exdirector general d' Orizonia José Duato ha assegurat aquest dimarts que li va semblar "raonable" el preu que va pagar el grup Barceló al gegant turístic per les 157 agències de viatges Vibo. Duato ha declarat aquest dimarts com a testimoni en el judici que se celebra al Jutjat Mercantil número 1 de Palma, per la demanda de reintegració formulada per l'administració concursal d'Orizonia contra Barceló pels contractes en què es van subrogar les agències de viatges i l'aerolínia Orbest.\nBarceló es va quedar amb una part de les agències de viatge i va assumir un miler de treballadors, dels gairebé 5.000, després que el 15 de febrer de 2013 l' Associació Internacional del Transport Aeri ( IATA) suspengués temporalment a Orizonia l'autorització per emetre bitllets, per impagament d'uns 10 milions d'euros de BSP, i es declaràs el preconcurs del grup turístic.\nDuato ha declarat sobre aquest tema que, després de la decisió de la IATA, la situació d'Orizonia "no era irreversible, però sí de difícil reversió". "Una companyia turística viu del crèdit, i en el moment que te'l tallen no és possible operar, tret que aparegui capital", ha explicat. L'exdirectiu ha admès que, en aquesta situació, els acords amb Barceló eren "probablement" la millor solució que podria adoptar Orizonia.\nL'exdirector general també s'ha referit a Orbest, que formava la divisió aèria d'Orizonia juntament amb Iberworld, i ha dit que "era una companyia muntada amb 4 euros". Hi ha un informe pericial que valora Orbest en 47 milions i en el qual es basa parcialment la demanda. Duato ha assenyalat que aquest valor li sembla "excessiu". Sobre quin considera que era el preu d'Orbest després que IATA desautoritzàs Orizonia per emetre bitllets, José Duato ha afirmat: "Jo diria que zero".\nTambé ha explicat que aquesta companyia, que operava vols entre el Brasil i Portugal, "guanyava molts doblers", de manera que en la comptabilitat fiscal es minoraven els seus beneficis per optimitzar el pagament d'impostos.\nEls administradors concursals xifren en 2.085 milions el deute d'Orizonia\n100 empreses de les Balears deuen quasi 300 milions a Hisenda\nEl jutge desestima la demanda d'Orizonia contra Barceló\nOrizonia evitarà anar a judici per 10 milions d'euros\nDesestimen la demanda d'Orizonia per la venda d'hotels Luabay


La Junta de Govern aprova demà la classificació de la nova Entença - Ajuntament d’Alcoi\nPublicada el dia 08/02/2018\nLa Junta de Govern aprova demà la classificació de la nova Entença\nLa classificació de la Mesa de Contractació ha determinat la millor oferta de les presentades per un total de 39 empreses que optaven a reurbanitzar el carrer Entença. L’oferta guanyadora ha sigut la de l’empresa «CHM Obras e Infraestructuras S.A.» per un import total de 1.459.134,08 euros (IVA inclòs), que redueix de forma considerable la base de licitació que era de 1.999.909,65 euros (IVA inclòs). Cal recordar, que la nova Entença està dins de l’EDUSI, projecte finançat per fons Feder amb una inversió global de 20 milions d’euros.\nGomicia també destaca la importància de l’obra dins de l'estratègia de la ciutat EDUSI, que compta amb finançament dels fons Feder. «L’estratègia finançada per Europa començarà a executar-se amb el projecte d’Entença, esperem que siga un model per a tots de l’estratègia «Alcoidemà». Hem de ser conscients de la importància d’haver rebut fons Feder, una subvenció europea que molt poques ciutats han aconseguit i que és una oportunitat de tornar a recuperar la capitalitat d’Alcoi com a ciutat referent en tota la Comunitat Valenciana».\nLa Mesa de Contractació ha dictaminat que l'empresa 'CHM Obras e Infraestructuras S.A.' siga la guanyadora d'aquest projecte finançat amb fons FEDER


Febrer « 2018 « El blog de l'aula\nCLASSE 26 DE FEBRER\nEscrit per jbonet el 26 de Febrer del 2018 a les 13:50 a: SUFICIÈNCIA MATÍ\nAvui hem començat corregint l’exercici 6, de la pàg. 124, del llibre de Barcanova perquè al solucionari hi ha diversos errors.\nDesprés hem vist que hi ha una sèrie de verbs que tot sovint els conjuguem malament perquè ho fem com si fossin de la tercera conjugació (acabats en -ir), en comptes de fer-ho com els de la segona conjugació (acabats en -er o -re). Alguns d’aquests verbs són batre, interrompre, fondre…En teniu més al quadre del final de la pàg. 124. També hem vist el verb córrer, que és velar en l’imperfet de subjuntiu però no en el present de subjuntiu. Hem fet plegats l’exercici 7 i les 6 primeres frases del 8 (pàg. 125 i 126). Per deures, acabeu l’exercici 8.\nA continuació hem vist la concordança de participi amb el CDirecte, recomanable en el cas de complements femenins (exercici 16, pàg. 85, de Teide).\nTot seguit hem repassat la formació del gerundi amb els exercicis 17 i 18, pàg. 86 i 87 de Teide.\nFinalment, hem vist prefixos per construir antònims (des, in/im, il·, ir); a través de la formació dels antònims d’una sèrie de paraules, heu deduït la norma, i després ho heu seguit practicant i ampliant amb altres casos amb l’exercici 20, de la pàg. 87 de Teide.\nCLASSE 21 DE FEBRER\nEscrit per jbonet el 21 de Febrer del 2018 a les 13:54 a: SUFICIÈNCIA MATÍ\nAvui he tornat corregits els escrits de l’apunt en un blog i n’hem repassat l’estructura. Per deures, trieu un dels dos temes que us he passat i escriviu un altre comentari o apunt en un blog, i entregueu-lo dilluns o dimecres.\nDesprés hem celebrat el Dia de la llengua materna. Heu apuntat alguna paraula o expressió en la vostra llengua materna i hem tractat d’endivinar-ne el significat i finalment hem format un mural amb les paraules.\nA continuació hem repassat l’imperatiu, els usos i la formació. N’hem vist la teoria al llibre de Barcanova (pàg. 123). i hem fet l’inici de l’exercici 6, pàg. 124 (els tres primers paràgrafs). Acabeu-lo per deures.\nFinalment hem fet un dictat per commemorar el 150è del naixement de Pompeu Fabra.\nRecordeu que podeu fer dictats pel vostre compte amb l’ajuda d’aquest enllaç:\nCLASSE 19 DE FEBRER\nEscrit per jbonet el 19 de Febrer del 2018 a les 13:16 a: SUFICIÈNCIA MATÍ\nAvui hem començat corregint diversos exercicis que hi havia pendents: la comprensió lectora de la pàg. 83 i els exercicis 3 (frases fetes) i 7 (quantitatius) de la unitat 6 de Teide.\nA continuació hem vist l’imperatiu. Primer havíeu d’omplir els espais buits d’una cançó amb la segona persona del plural (vosaltres) de l’imperatiu per veure els coneixements previs sobre el tema. A continuació n’hem vist la teoria i heu revisat les respostes de la cançó. Finalment, hem fet comprensió oral de la cançó per saber les solucions a cada espai buit. Tot seguit, heu elaborat instruccions sobre la compra, cura i conservació de la roba adreçats a adolescents, utilitzant l’imperatiu.\nFinalment, hem vist alguns dels errors típics del nivell de suficiència.\nPer al proper dia penseu alguna paraula o expressió que sentíeu dir als vostres pares o avis quan éreu petits, o que es digui al vostre poble o ciutat i no a d’altres llocs, o bé que us inventéssiu de petits.\nCLASSE 14 DE FEBRER\nEscrit per jbonet el 14 de Febrer del 2018 a les 13:09 a: SUFICIÈNCIA MATÍ\nAvui heu fet les exposicions orals dels treballs Itineraris per Cerdanyola. Han sigut molt interessants i han servit per conèixer diferents llocs i curiositats de Cerdanyola que no tothom coneix.\nI com que han sigut una mica extenses, no hem fet gaire cosa més, l’exercici 9 i 10, de les pàg. 82 i 83 del llibre de Teide, sobre la pronunciació de la r final. I també heu fet l’exercici 7 sobre quantitatius, de la pàg. 81 de Teide també. Aquest exercici el corregirem el proper dia.\nPer deures, feu la comprensió lectora de l’exercici 11 de la pàg. 83 de Teide.\nCLASSE 12 DE FEBRER\nEscrit per jbonet el 13 de Febrer del 2018 a les 12:58 a: General, SUFICIÈNCIA MATÍ\nAhir vam començar la classe fent un test sobre la precisió lèxica.\nA continuació vam veure l’imperfet de subjuntiu (pàg. 122 del llibre de Barcanova). En vam veure els usos (en combinació amb l’imperfet d’indicatiu, el perifràstic i el condicional), l’ortografia (amb doble s, ex: dormissis) i accent tancat a les formes que l’hagin de dur (ex: cantéssim). Vam fer l’exercici 4. Per deures heu de fer l’exercici 5, de la pàg. 123 (hi ha diferents formes verbals, no només imperfet de subjuntiu).\nFinalment, vam començar la unitat 6 que va sobre l’ús responsable de la roba. Per grups vau practicar l’expressió oral amb l’exercici 4 de la pàg. 79 de Teide, i després vau fer l’exercici 2 (vocabulari) i 3 (frases fetes relacionades amb la roba).\nDimecres haureu d’entregar l’apunt en un blog i farem les presentacions dels diferents Itineraris per Cerdanyola.\nEscrit per jbonet el 08 de Febrer del 2018 a les 15:32 a: SUFICIÈNCIA MATÍ\nAhir vaig fer un resum dels errors comuns que em vaig trobar als treballs sobre el primer llibre que havíeu de llegir: apostrofacions no fetes, separació del subjecte i el verb per una coma, deixar-se la ‘a’ quan indica destinació en els c. indirectes, deixar d’accentuar sobretot alguns dels monosíl·labs que porten accent…\nDesprés vam parlar de com fer un apunt en un blog. Us vaig donar la teoria i un llistat de connectors. Per deures, i per dijous, heu de fer un escrit parlant sobre la cura i tinença d’animals. Després de llegir el que diuen altres persones a l’exercici 8, de la pàg. 122, de Teide, haureu de donar la vostra opinió personal sobre el tema.\nA banda d’això, us vau reunir per grups per acabar de preparar les exposicions orals i els treballs escrits sobre l’Itinerari per Cerdanyola. El proper dimecres farem les exposicions a classe.\nTambé, vam parlar del Carnestoltes i ens vam fer un embolic comptant dies i setmanes per saber fins on arribava la Quaresma. Algú es va assabentar que la vella Quaresma es representa amb 7 cames, vam veure què significava llarder, etc. A més, vam aprendre refranys relacionats amb el Carnestoltes.\nDilluns farem l’exercici sobre la precisió lèxica.\nCLASSE 5 DE FEBRER\nEscrit per jbonet el 05 de Febrer del 2018 a les 13:54 a: General, SUFICIÈNCIA MATÍ\nHem iniciat la setmana de carnestoltes i us hi adjunto una imatge relacionada que va amb una frase feta. Avui hem comentat el que hi havia de deures i hem corregit l’exercici 17 de la pàg. 75 del llibre de Teide sobre lèxic. Dilluns vinent farem un test per repassar la precisió lèxica.\nHe tornat els resums corregits i us heu posat per grups per preparar el powerpoint i l’exposició de oral de l’itinerari per Cerdanyola. El dimecres 14 fareu les exposicions a classe.\nFinalment, hem fet un dictat per repassar la dièresi.\nPer deures, feu l’exercici 12 de les pàgines 72 i 73 sobre connectors que uneixen oracions.\nSi algú vol venir disfressat el proper dia, ja sabeu: “Per Carnaval tot s’hi val”!


ReciClassíCat: DESMAREST, Henry (1661-1741) - Te Deum laudamus\nHenry Desmarest (1661-1741) compositor francès nascut a París. Seguim amb la inèrcia setmanal i finalitzem la dura jornada laboral commemorant l'aniversari d'un mestre barroc francès que, per obligació, es veuria obligat a emigrar, entre altres geografies, a territori espanyol. Si bé hi ha certa trampa en l'autor d'avui ja que no coneixem del cert el seu dia de naixement, pel que ens diuen, va ser en una data de febrer, conseqüentment, avui primer dia d'aquest mes d'hivern a l'Hemisferi Nord, posarem l'ull i l'anàlisi musical en la producció d'aquest francès. D'una generació, la que situaríem entre Lully i Rameau, extraordinària pel marcat accent propi i singular d'una música amb denominació d'origen. De fet, possiblement entre aquests dos mestres hauríem de situar l'edat d'or del barroc francès tant per la quantitat i evidentment, i òbviament, pel refinament extrem del seu art. Desmarest va ser un seguidor fidel dels postulats francesos tot i haver d'emigrar de territori fruit d'una amorosa aventura que l'acabaria expulsant, fins la mort del rei Lluís XIV, de la seva França natal. Poc ortodox en les formes, Desmarest fou adoptat musicalment per Felip V a Espanya. Poc temps hi romandrien, ell i la seva estimada, ja que, sospitosament, també serien expulsats fulminantment de la cort espanyola. El seu últim refugi seria a Nancy, territori independent en aquell temps, sota supervisió del duc Leopold I de Lorena.\nI sorprenentment tot i compondre una música del gust i estil de la França reial de Lluís XIV el cert és que mai el perdonaria i fins a la mort d'aquest no podria, feliçment, retornar a la seva pàtria estimada aquella on, sota l'auspici dels grans mestres barrocs francesos, havia après bona part de l'art creatiu que demostraria en les seves obres de caràcter, principalment, religiós i en la forma, moltes d'elles, de Grand Motet. Si bé també, en sintonia amb Lully, escriuria tragèdies líriques i partitures de filosofia heroica. Avui, en recordatori i honor a Desmarest, ens centrarem en la seva pastoral religiosa i recuperarem dos himnes litúrgics molt recurrents al llarg de la història de la música. Un d'ells, el que iniciarà el format d'avui, és un Lauda Jerusalem en Si menor per a solistes, cor i orquestra i escrit, probablement, abans de 1710. Recordem que és un dels salms de la Bíblia, concretament el 147. Intens en el tractament, és un reflex sonor característicament francès. Preludi del Te Deum "de París" per a solistes, cor i orquestra. Escrit l'any 1678, és una de les primeres composicions del puny i lletra de Desmarest. Tot i això, és una obra inesperadament ben elaborada, consistent i coherent amb l'herència i la idea musical de Lully. El barroc francès, amb la quantitat de noms que coneixem i que resten pendents de descobrir o directament desterrar, és un d'aquells tresors de la música interessants d'ensumar. No dubto, que la singularitat del seu estil és tan propi com agradable a la oïda. Particularment, les sèries recurrents que porten per etiqueta "grands motets" són una de les meves absolutes debilitats. De ben segur que en seguirem parlant properament. Mentrestant, celebrem i gaudim a Desmarest, un francès exiliat per la força però fidel, musicalment, a un país que el va veure créixer i que no dubto que aquest mes, que tot just avui comença, serà generós amb el seu compatriota... perquè per justícia, així ha de ser!\nA la interpretació del Lauda Jerusalem el conjunt vocal i instrumental de Les Arts Florissants sota direcció de William Christie.\nEl Te Deum sota la batuta d'Hervé Niquet i Le Concert Spirituel.\nBIOGRAFIA: Henry Desmarest (París, febrero de 1661 - 7 de septiembre de 1741)\nAMAZON: Henry Desmarest - Te Deum de Paris & Dominus Regnavit\nAMAZON: Desmarets : Grands Motets Lorrains\nIMSLP: Henry Desmarest (1661-1741)\nSPOTIFY: Herve Niquet – Desmarets, H.: Dominus Regnavit / Te Deum\nSPOTIFY: William Christie – Desmarets : Grands Motets Lorrains\nPaul Muad Dib 1 de febrer de 2013 a les 17:37


Detinguts per filtrar les dades de diversos Mossos de Lleida\nLa policia catalana ha arrestat un home i una dona i ha intervingut nombrós material informàtic en un domicili de Sants\nper Redacció dimecres, 1 de febrer 2017 - 13:34h | Actualitzat a 07/12/2018 11:48h\nEls Mossos d’Esquadra i la policia espanyola han detingut aquest dimarts dues persones a Barcelona i una a Salamanca per la seva presumpta relació amb la filtració de les dades personals de més de 5.500 agents de la policia catalana després que el Sindicat de Mossos d'Esquadra (SME) fos piratejat el maig de l'any passat. A la capital catalana, els Mossos han registrat un domicili del barri de Sants, on han detingut un home i una dona de nacionalitat espanyola. També han intervingut nombrós material informàtic i documentació que s'haurà d'analitzar. A Salamanca, la policia espanyola ha detingut un home que també estaria implicat en els fets.\nA la mitjanit del 17 al 18 de maig de l'any passat, la web del SME va patir un ciberatac perpetrat per un pirata informàtic anomenat Anonymous, que es va descarregar un arxiu amb les dades personals de més de 5.000 agents, amb els noms, adreces, telèfons, DNI, número de TIP i comptes bancaris. La informació va ser divulgada a través de Twitter i del perfil del SME, que va ser piratejat i s'hi van publicar fotografies d'Esther Quintana, de la reducció policial que va acabar amb la mort de Juan Andrés Benítez i del documental 'Ciutat Morta', entre altres.\nEls responsables de l'atac van publicar un comunicat fals criticant l'actuació policial en aquests casos i anunciant la refundació del SME com a sindicat dels «drets humans». El jutjat d'instrucció número 33 de Barcelona és qui coordina les investigacions, després d'admetre a tràmit a finals de maig la querella que el sindicat policial USPAC havia presentat per un presumpte delicte de descobriment i revelació de secrets. USPAC es va personar com a acusació popular en considerar que l'atac tenia com a objectiu «tot el col·lectiu d'agents» i com a finalitat la «coacció». El sindicat SME també havia presentat una querella com a organització i en nom de tots els agents afectats com a acusació particular.\nINCREÏBLE: El que ha dit l'acusat d'apunyalar l'exdona a Almacelles en el judici